《新春风雨次陆北岩韵三首 其一》
明代·陶宗仪

博山沉水袅轻烟，岁旦常仪总粲然。笠屐宾朋来雨外，盘觞儿女列堂前。

梅惊朔次朝犹落，柳怯春寒昼未眠。盥手正襟端策问，今年还可种圭田。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。